CELEX: 62015CN0224
Language: sk
Date: 2015-05-15 00:00:00
Title: Vec C-224/15 P: Odvolanie podané 15. mája 2015: Rose Vision, S.L. proti rozsudku Všeobecného súdu (piata komora) z 5. marca 2015 vo veci T-45/13, Rose Vision a Seseña/Komisia

13.7.2015   
            
            
               SK
            
            
               Úradný vestník Európskej únie
            
            
               C 228/8
            
         Odvolanie podané 15. mája 2015: Rose Vision, S.L. proti rozsudku Všeobecného súdu (piata komora) z 5. marca 2015 vo veci T-45/13, Rose Vision a Seseña/Komisia
   (Vec C-224/15 P)
   (2015/C 228/10)
   Jazyk konania: španielčina
   
      Účastníci konania
   
   
      Odvolateľka: Rose Vision, S.L. (v zastúpení: J. J. Marín López, abogado)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť rozsudok Všeobecného súdu (piata komora) z 5. marca 2015, Rose Vision a Seseña/Komisia, T-45/13, EU:T:2015:138,
            
         
               —
            
            
               určiť, že rozhodnutia o pozastavení platieb prijaté Komisiou a ďalšími orgánmi Únie (najmä Výkonnou agentúrou pre výskum) v súvislosti so správami o finančnom audite 11-INFS-025 a 11-BA119-016 sú neplatné, a to s dôsledkami uvedenými v bode 51 odvolania,
            
         
               —
            
            
               určiť, že Komisia porušila ustanovenia dohody o grante na projekt FutureNEM týkajúce sa povinnosti mlčanlivosti, v dôsledku čoho je Komisia povinná nahradiť spoločnosti Rose Vision škodu za podmienok uvedených v bode 93 odvolania,
            
         
               —
            
            
               určiť, že zaradením spoločnosti Rose Vision do kategórii výstrah W2 systému včasného varovania (EWS) zavedeného rozhodnutím Euroatomu 2008/969/ES (1) o systéme včasného varovania na použitie povoľujúcimi úradníkmi Komisie a výkonnými agentúrami, a pozastavením platieb došlo ku vzniku mimosúdnej zodpovednosti Komisie voči tejto spoločnosti, v dôsledku čoho jej Komisia musí nahradiť spôsobenú majetkovú a finančnú škodu a nemajetkovú ujmu uvedenú v bode 122 odvolania.
            
         
      Odvolacie dôvody a hlavné tvrdenia
   
   
               1.
            
            
               Nesprávne právne posúdenie založené na úsudku, že lehota na predloženie záverečných správ o audite 11-INFS-025 a 11-BA119-016, stanovená v bode II.22 ods. 5 všeobecných podmienok FP7 bola predĺžená (body 93 a 95 napadnutého rozsudku) a že Komisia neporušila dohodu o grante (bod 97 napadnutého rozsudku).
            
         
               2.
            
            
               Nesprávne právne posúdenie založené na nedostatočnom odôvodnení záveru, že „už [návrh správy o audite 11-INFS-025] upozorňoval na existenciu určitých zamestnaneckých nákladov, na ktoré nie je možné poskytnúť dotáciu, ako aj na porušenie bližšie určených ustanovení dohody, čo konečná verzia uvedenej správy o audite potvrdila“ (bod 99 napadnutého rozsudku).
            
         
               3.
            
            
               Nesprávne právne posúdenie spočívajúce v závere – uskutočnenom s odkazom na správu o audite 11-INFS-025 – že Rose Vision „nepredložila žiaden podklad, na ktorého základe by bolo možné spochybniť záver uvedenej správy o audite“ (bod 101 napadnutého rozsudku) a že Komisia neporušila dohodu o grante (bod 102 napadnutého rozsudku).
            
         
               4.
            
            
               Nesprávne právne posúdenie spočívajúce v odmietnutí tohto, že došlo k porušeniu ustanovení dohody o grante na projekt FutureNEM, týkajúcich sa povinnosti mlčanlivosti (bod 104 napadnutého rozsudku).
            
         
               5.
            
            
               Nesprávne právne posúdenie spočívajúce v odmietnutí zodpovednosti Únie za škody spôsobené zaradením spoločnosti Rose Vision do kategórie výstrah W 2 systému včasného varovania (EWS), zavedeného rozhodnutím Euroatomu 2008/969/ES, a pozastavením platieb v prospech spoločnosti Rose Vision (bod 120 napadnutého rozsudku).
            
         
      (1)  Ú. v. EÚ L 344, s. 125.